*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2023-2024 нче уку елы**

**10 нчы сыйныф**

**Максималь балл –61**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **4** | **1** | **4** | **2** | **1** | **4** | **2** | **2** | **кадәр** | **сызык** |

**II. Теоретик бирем.**

Тезмә кушма җөмлә турында языгыз, мисаллар китерегез. **(6 балл)**

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**III. Уйлагыз һәм җавапларны языгыз.**

1. Мәкаль һәм андагы кош атамасын тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) Бакчасыз йортка ... кунмас. | 1) бөркет |
| Ә) ... һәр күлгә төшмәс. | 2) күке |
| Б) Иртә кычкырган .... башы авырта. | 3) аккош |
| В) ... биеклектән курыкмас. | 4) чыпчык |
| Г) Илдә ... үлми. | 5) былбыл |

**Җавап :**  **53214**

**IV**. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Фәләхов елгыр бия янына килде. Ниндидер карарга килеп, ул кесәсенә тыгылды һәм аннан нәни генә пәке (**чыгарды** / бирде / капшады), авызлык турыннан ике яклап та йөгән каешын кисте. Ат сбруеның җаен ул яхшы белә, шуңа күрә каеш бөтенләй үк киселеп чыкмады. Алар иң (мөһим / әһәмиятле / **кирәкле**) вакытында – ат кузгалып киткәндә генә өзелеп чыгарга тиешләр.

Ниһаять, Фәләхов (азат / **иркен** / ирекле) сулыш алып, елгыр бияне бер ялгызын калдырып китеп барды. Ә атның үз хуҗасы – урман каравылчысы малае бу вакытта, ике кулына ике морожный (кыстырып / **тотып** / утыртып), чираттан чыгып килә иде. Район сабан туеның ямьлелеге, гармун һәм җыр авазларыннан, чабышка әзерләнгән атларның матурлыгыннан башы әйләнгән чагы иде малайның. Аңардан да бәхетле кем булды икән бу (елда / **мизгелдә** / чорда), беркем әйтә алмый.

2. Шигырьне укыгыз һәм күп нокталар урынына тиешле хәрефләрне куегыз. **(2 балл)**

Укытучы

Җир йөзендә иң-иң матур теләкләрне,

Сорасалар, багышларга кемгә, диеп.

Әсир иткән үзенә күп йөрәкләрне

Укытучыма, дияр идем, башым иеп!

Иң бәхетле кеше кем, дип сорасалар,

Әйтер идем сүзләремне, гөлгә төреп *<....>*

Ул – укытучы, елмайганда каршысында

Үзеннән дә оста шәкертләрен күреп. (*Л. Шагыйрьҗан*)

3. Шигырьнең икенче куплетындагы *<....>* тамгасы урынына куелырга тиешле тыныш билгесен языгыз. **(2 балл)**

**ике нокта**

4. Беренче җөмләдән тезмә сүзне күчереп языгыз. (**2 балл**)

**Җир йөзендә**

5. *Йөрәкләрне* сүзен мәгънәле кисәкләргә аерыгыз, шартлы билгеләр белән күрсәтегез, морфологик анализ ясагыз. (**5 балл**)

**йөр – тамыр, -әк -сүз ясагыч кушымча, -ләр – модаль кушымча, -не бәйләгеч кушымча. Йөрәкләрне – ясалма, уртаклык исем, төшем килешендә, күплек санда, тартымсыз, *әсир иткән* сүзен ачыклап килә.**

6. Шигырьдән ирен гармониясенә буйсынган сүзләрне күчереп языгыз. **(2 балл)**

**йөзендә, төреп**

7. Шигырьдән артыклык дәрәҗәсендәге сыйфатларныы күчереп языгыз. **(2 балл)**

**Иң-иң матур (теләкләрне), иң бәхетле**

8.“*Дуслык гамәлдә күренә*” темасына 9-10 җөмләдән торган инша языгыз. (**10 балл**)